Účastník ZPC	
Meno, priezvisko, titul:	Viliam Kratochvíl, doc., PaedDr., PhD.	
Úsek:	riaditeľ ŠPÚ 	
	
Zahraničná pracovná cesta	
Miesto konania – štát, mesto:	Česká republika, Plzeň	
Organizátor:	Občanské sdružení PANT, Ministerstvo školství, mládeže a tělovýchovy České republiky.	
Termín:	8. apríl  2014	
Účel:	Lektorské vystúpenie na seminári pre učiteľov dejepisu stredných a základných škôl	
Rokovací jazyk:	slovenský, český	
	
Rámcový program	
Zúčastnili sa ho 17 učitelia dejepisu základných a stredných škôl. Seminár bol realizovaný v rámci programu na podporu vzdelávania dejepisu v Českej republike ako súčasť projektu „Moderní dějiny do škol“ financovaný v rámci Operačného programu „Vzdelávaní pro konkurenceschopnost z Evropského sociálního fondu a rozpočtu Ministerstva školství, mládeže a tělovýchovy Českej republiky“. Tento seminár je súčasťou môjho dlhoročného pedagogického pôsobenia, aktívnej práce s učiteľmi dejepisu v Českej republike.	
Stručný priebeh	
Seminár pre učiteľov dejepisu stredných a základných škôl v Plzni bol zameraný na aplikáciu skúmateľských, exploratívnych metód vo výučbe dejepisu prostredníctvom práce so školskými písomnými, obrazovými  grafickými a orálnymi prameňmi. Učitelia sa v aktívnej práci zoznamovali s konkrétnymi analytickými postupmi a pracovali s jednotlivými modelmi podľa pripraveného súboru materiálov, ktorý si ponechali nielen v tlačenej, ale aj v elektronickej podobe. Pracovný seminár vychádzal z teoretického východiska vyvažovania vzťahu medzi transmisívnym a konštruktivistickým, teda nielen si pamätať, ale aj vytvárať, konštruovať významy v aktívnej činnosti s investigatívnym momentom, pátrania, vyšetrovania, skúmania stôp – historických prameňov, ktoré sa nám zachovali z minulosti.	
Odporúčania a závery	
Seminár sa stretol s pozitívnym ohlasom, aj preto treba klásť väčší dôraz na prácu s obrazovými historickými prameňmi vo výučbe dejepisu, lebo sú silným motivačným zdrojom nielen pre žiakov, ale aj učiteľov. Sú jedným z prostriedkov rozvíjania kritického myslenia a hodnotiaceho posudzovania žiakov vo výučbe dejepisu.	
Očakávaný prínos	
V spätnej väzbe, ktorú sme získali od učiteľov sme nezaznamenali podstatné alebo závažné odporúčania, záverom bolo pozitívne hodnotenie tohto pracovného seminára. Táto spätná väzba bude spracovaná a uverejnená na stránke www.moderni-dejiny.cz.	
Prehľad prinesenej dokumentácie a miesto jej uloženia	
Súbor metodických modelov práce so školskými obrazovými historickými prameňmi je uložený na ŠPÚ.	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná oddeleniu medzinárodnej  medzinárodnej spolupráce MŠVVaŠ SR, ktorá ju zverejní na internetových stránkach ministerstva www.minedu.sk	
	
Súhlasím so zverejnením správy na internete.	
Správu vypracoval: Viliam Kratochvíl	
Dátum:  17.04.2014	
Správu schválila: Ing. Henrieta Crkoňová